૨૯-૦૧-૧૯ના રોજ યોજાયેલી સામાન્ય સભામાં બાંધકામ ચેરમેન ઉજેશ પટેલ, હોસ્પીટલ કમિટીના ચેરમેન પ્રવિણભાઇ કચ્છી ઉપરાંત અપક્ષ સભ્યો રાજુભાઇ મરચાં તથા યશેષ માલીએ ઉગ્ર રજુઆતો કરતા-કરતા પ્રમુખના ડેસ્ક સુધી ધસી આવ્યા હતા, કારોબારી ચેરમેન ઉપરાંત ભાજપની મહિલા સભ્યો સાથે બિનસંસદીય વર્તન કર્યુ હોવાનું કારણ આગળ ધરીને ચીફ ઓફિસરે ચારેય સભ્યોને કલમ-૩૭ હેઠળ સભ્યપદેથી દૂર કરવા અંગેની નોટીશ આપી હતી. સી. ઓ. ઉપરાંત પાલિકાના પ્રાદેશિક કમિશ્નરની ભલામણને આધારે નગરપાલિકાઓના નિયામકે ચારેય સભ્યોને સભ્યપદેથી દૂર કેમ ન કરવા તે અંગે કારણદર્શક નોટીશ આપી હતી.